Bokin' ny Salamo

Ny Bokin' ny Salamo, na Salamo, dia boky ao amin' ny Testamenta Talohan' ny Baiboly kristiana sy ao amin' ny Baiboly jiosy, izay misy amboaran-kira sy tononkalo fiderana an' Andriamanitra miisa 150. Voasokajy ho bokim-pahendrena izy ao amin' ny Baiboly kristiana. Anisan' ireo atao amin' ny teny hebreo hoe Ketuvim ("Soratra") izy ao amin' ny Tanakh.
vignette|Ny horonambokin' ny Salamo

 Fiforonan-teny 
Ny teny hoe Bokin' ny Salamo na Salamo dia fanagasiana ny teny grika hoe Βίβλος Ψαλμών / Biblos Psalmôn ("Bokin-kira", "Bokin' antsa") na Ψαλμοί / Psalmoi ("hira, antsa" (milaza maro)). Izany dia nenti-mandika ny teny hebreo hoe ספר תְּהִלִּים / Sefer Tehillim ("Bokim-piderana" na "Bokin-kira fiderana") izay tsorina fotsiny amin' ny hoe תְּהִלִּים / Tehillim ("Fiderana" na "Hira fiderana").

 Lohahevitra 
Tsy hira fiderana ranofotsiny no hita ao amin' ny Bokin' ny Salamo fa misy ihany koa ny hira miompana amin' ny lohahevitra hafa. Ireto misy ohatra amin' ireo lohahevitra hita ao: 

 salamo fiderana an' Andriamanitra (ohatra: faha-105), 
 salamo fitarainana amin' Andriamanitra (ohatra: faha-13), 
 salamo fanehoana ny finoana ny herin' Andriamanitra (ohatra: faha-47),
 salamo fiderana atao ho an' ny mpanjaka (ohatra: faha-72), 
 salamo anehoana ny fitiavana an' i Jerosalema (ohatra: faha-122)
 salamo fankalazana andro firavoravoana (ohatra: faha-126) 
 ary salamom-pahendrena sy fampianarana (ohatra: salamo voalohany).

Rehefa hiresaka momba ny toko sy ny andininy ao amin'ny Salamo dia tsy fiteny, ohatra, ny hoe "Salamo toko faha-10" fa ny hoe "Salamo faha-10" no fiteny. Ny tsirairay amin' izay tokony ho natao hoe "toko" no atao hoe "salamo".

 Fizaràna ho boky dimy 
Mizara ho "boky" dimy ny Bokin' ny Salamo:

 Boky voalohany: Sal. 1 - 2 - 3 - 4 - 5 - 6 - 7 - 8 - 9 - 10 - 11 - 12 - 13 - 14 - 15 - 16 - 17 - 18 - 19 - 20 - 21 - 22 - 23 - 24 - 25 - 26 - 27 - 28 - 29 - 30 - 31 - 32 - 33 - 34 - 35 - 36 - 37 - 38 - 39 - 40 - 41.

 Boky faharoa: Sal. 42 - 43 - 44 - 45 - 46 - 47 - 48 - 49 - 50 - 51 - 52 - 53 - 54 - 55 - 56 - 57 - 58 - 59 - 60 - 61 - 62 - 63 - 64 - 65 - 66 - 67 - 68 - 69 - 70 - 71 - 72.
 Boky fahatelo: Sal. 73 - 74 - 75 - 76 - 77 - 78 - 79 - 80 - 81 - 82 - 83 - 84 - 85 - 86 - 87 - 89.
 Boky fahefatra: Sal. 90 - 91 - 92 - 93 - 94 - 95 - 96 - 97 - 98 - 99 - 100 - 101 - 102 - 103 - 104 - 105 - 106.
 Boky fahadimy: Sal. 107 108 - 109 - 110 - 111 - 112 - 113 - 114 - 115 - 116 - 117 - 118 - 119 - 120 - 121 - 122 - 123 - 124 - 125 - 126 - 127 - 128 - 129 - 130 - 131 - 132 - 133 - 134 - 135 - 136 - 137 - 138 - 139 - 140 - 141 - 142 - 143 - 144 - 145 - 146 - 147 - 148 - 149 - 150.

 Salamo apôkrifa sy deoterôkanônika 
Ireto ireo Salamo apôkrifa, na deoterôkanônika tsy hita na ao amin' ny Baiboly prôtestanta na ao amin' ny Baiboly katôlika fa hita kosa ao amin' ny Baiboly ôrtôdôksa sasany:

 Salamo faha-151
 Salamo faha-152 hatramin' ny faha-155.

 Jereo koa 

 Bokin' ny olon-kendry ao amin' ny Baiboly kristiana: Jôba - Salamo - Ohabolana - Mpitoriteny (na Kôhelety) - Tononkiran' i Sôlômôna (Tononkira Fanaperana) - Fahendren' i Salômôna - Siràka (na Ekleziastika).

 Boky ao amin' ny Ketuvim ao amin'ny Baiboly hebreo: Salamo - Ohabolana - Jôba - Tononkira Fanaperana - Rota - Fitomaniana - Mpitoriteny - Estera - Daniela - Ezra-Nehemia - Tantara

Salamo sasantsasany

 Salamo voalohany, Salamo faharoa, sns

sokajy:Bokin'ny Testamenta Taloha